Οι πόλεις και το κοινόν των Ακαρνάνων κατά τους κλασσικούς και ελληνιστικούς χρόνους (5ος-1ος αιώνας π.Χ.)
Creators: name: Γαϊτάνος, Κωνσταντίνος Μάρκου
Publisher: name: Aristotle University of Thessaloniki
Year: 2018
Subjects: αρχαία Ακαρνανία
Κοινόν των Ακαρνάνων
πολιτική ιστορία
ancient Acarnania
koinon (confederation) of the Acarnanians
political history

description: Η διπλωματική εργασία είχε ως θέμα τις πόλεις και το κοινό των Ακαρνάνων κατά τους κλασσικούς και τους ελληνιστικούς χρόνους (5ος-1ος αιώνας π.Χ.). Στο εν λόγω πόνημα έγινε παρουσίαση της πολιτικής ιστορίας της Ακαρνανίας από την περίοδο της πεντηκονταετίας έως την ίδρυση της Νικόπολης από τον Οκταβιανό το 31 π.Χ. Επίσης, στη μελέτη αυτή αναδείχθηκαν οι πολιτικοί θεσμοί στην Ακαρνανία, καθώς και οι λειτουργίες τους στο κοινό αλλά και στις επιμέρους πόλεις της περιοχής. Παράλληλα, έγινε μνεία και στους θρησκευτικούς συλλόγους στην Ακαρνάνία με την εσωτερική οργάνωση και τις λειτουργίες τους. Ακόμη, στο τρίτο μέρος της εργασίας έγινε λόγος για τον τρόπο με τον οποίο προσλάμβαναν τους πολίτες από την Ακαρνανία άλλες ελληνικές πόλεις. Στη μελέτη αξιοποιήθηκε πλήθος γραμματειακών πηγών καθώς και επιγραφές, ιδιαίτερα από το σώμα των επιγραφών της Ακαρνανίας. Κατά τη διάρκεια αυτής της περιόδου, οι Ακαρνάνες συνήψαν συμμαχίες με διάφορα κράτη για να εξασφαλίσουν την ακεραιότητα των εδαφών τους, καθώς και να εξυπηρετήσουν τα συμφέροντα τους στην περιοχή. Χαρακτηριστική περίπτωση αποτελεί η συμμαχία των Ακαρνάνων με τους Αθηναίους, με την οποία οι Ακαρνάνες κατόρθωσαν να επεκτείνουν την κυριαρχία τους εντάσσοντας στα εδάφη τους περιοχές, όπως το Ανακτόριο και οι Οινιάδες. Επίσης, οι επιμέρους ακαρνανικές πόλεις δεν ακολουθούσαν πάντοτε ενιαία εξωτερική πολιτική με την ομοσπονδία. Ένα χαρακτηριστικό παράδειγμα αποτελεί η πόλη του Θυρρείου, η οποία δεν εντάχθηκε στη Β΄ Αθηναϊκή συμμαχία σε αντίθεση με τις υπόλοιπες ακαρνανικές πόλεις. Αναφορικά με το κοινό των Ακαρνάνων, διαμορφώνεται σε ομοσπονδία με εσωτερική οργάνωση και θεσμούς τουλάχιστον από τον 4ο αιώνα π.Χ. και εξής, όπως αποτυπώνεται μέσα από τις επιγραφικές μαρτυρίες και τις γραμματειακές πηγές. H πρωτεύουσα του ακαρνανικού κοινού μεταβάλλεται ανάλογα με τις γεωπολιτικές συνθήκες. Συγκεκριμένα, η Ακαρνανία από τον 5ο έως τον 1ο αιώνα π.Χ. είχε ως πρωτεύουσες κατά σειρά τη Στράτο, τη Λευκάδα και το Θύρρειο. Σχετικά με τον τρόπο λειτουργίας στο εσωτερικό της Ακαρνανίας παρατηρείται ότι εκτός από την ομοσπονδία και οι πόλεις της Ακαρνανίας χορηγούσαν τιμές και προνόμια σε ξένους για τις υπηρεσίες που προσέφεραν στις περιοχές τους. Επιπλέον, ως προς τους θρησκευτικούς συλλόγους διακρίνονται από μία πολύπλοκη εσωτερική οργάνωση με θεσμούς που επιφορτίζονταν με την οργάνωση και τέλεση συμποσίων (μάγειρος, διάκονος), αλλά και με αξιωματούχους (ἐπιμελητής, προστάτης). Όσον αφορά τον τρόπο πρόσληψης των Ακαρνάνων από άλλες ελληνικές πόλεις, εντοπίζονται στις επιγραφικές μαρτυρίες δύο περιπτώσεις. Η πρώτη αναφέρεται στο εθνικό Ἀκαρνὰν, ενώ η δεύτερη στο εθνικό Ἀκαρνὰν μαζί με το εθνικό της πόλης από την οποία καταγόταν κάποιος
description: The subject of this paper was about the cities and the koinon of Acarnanians during the Classical and Hellenistic times (5th-1st century BCE). The paper presented the political history of Acarnania from the fifty-year period to the foundation of Nicopolis by Octavian in 31 BCE. Furthermore, this study introduced the political institutions in Acarnania, as well as their functions in the koinon and the cities of the area. There was also a mention about the religious unions in Acarnania, their domestic organization and their functions. The third part of the study was referred about how the citizens of Acarnania were presented by other Greek cities. The paper used several literal sources and epigraphs especially from the body of epigraphs of Acarnania. During this period, the Acarnanians joined to a legion with several states in order to secure the integrity of their domain and to serve their interests in the area. The most characteristic example is the legion of the Acarnanians with the Athenians, which helped the Acarnanians to expand their dominance by subsuming territory, as Anaktorio and Oiniades. Moreover, all the Acarnanian cities didn’t always follow a unique foreign policy with the confederation. For example, the city of Thyrreio wasn’t subsumed in the Second Athenian Legion in contrary to the other Acarnanian cities. Relatively to the koinon of the Acarnanians, it is constituted as a confederation at least from the 4th century BCE, as it is shown by the epigraphic evidence and the literal sources. The capital of the Acarnanian koinon was different because of the geopolitical circumstances. In particular, the capitals of Acarnania from the 5th to 1st century BCE were in order of reference Stratos, Lefkada and Thyrreio. According to the domestic function of the Acarnanian koino, except for the confederation the cities could grant foreign citizens with honors and benefits for their service. Also, considering the religious unions, their complex domestic organization created institutions as μάγειρος and διάκονος or officers as ἐπιμελητής and προστάτης, who served for the organization realization of symposiums. Finally, about the way on how other Greek cities were presented the Acarnanians, there are two case studies in the epigraphic evidence. The first case refers to the national Ἀκαρνὰν and the second one to the national Ἀκαρνὰν with the addition of the city that a citizen was originated from